CELEX: 32022R0680
Language: sk
Date: 2022-04-27 00:00:00
Title: Vykonávacie nariadenie Komisie (EÚ) 2022/680 z 27. apríla 2022, ktorým sa menia informácie v prílohe k vykonávaciemu nariadeniu (EÚ) 2020/178 zahrnutím Spojeného kráľovstva (Severného Írska) ako krajiny pôvodu, v prípade ktorej sa na uvádzanie rastlín, ovocia, zeleniny, kvetov alebo semien na územie Únie nevyžaduje rastlinolekárske osvedčenie

28.4.2022   
               
               
                  SK
               
               
                  Úradný vestník Európskej únie
               
               
                  L 125/1
               
            
         VYKONÁVACIE NARIADENIE KOMISIE (EÚ) 2022/680
         z 27. apríla 2022,
         ktorým sa menia informácie v prílohe k vykonávaciemu nariadeniu (EÚ) 2020/178 zahrnutím Spojeného kráľovstva (Severného Írska) ako krajiny pôvodu, v prípade ktorej sa na uvádzanie rastlín, ovocia, zeleniny, kvetov alebo semien na územie Únie nevyžaduje rastlinolekárske osvedčenie
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (1), a najmä na jeho článok 45 ods. 1 štvrtý pododsek,
         keďže:
         
                     (1)
                  
                  
                     Vykonávacím nariadením Komisie (EÚ) 2020/178 (2) sa stanovuje, že členské štáty, prístavy, letiská a prevádzkovatelia medzinárodnej dopravy majú na všetkých miestach vstupu do Únie alebo v každom dopravnom prostriedku smerujúcom do Únie umiestniť pre cestujúcich prichádzajúcich z tretích krajín plagáty s určitými informáciami o zákazoch a požiadavkách týkajúcich sa vstupu rastlín, rastlinných produktov a iných predmetov. Konkrétnejšie sa v prílohe k uvedenému vykonávaciemu nariadeniu stanovuje plagát s takýmito informáciami vrátane informácií o tretích krajinách, v prípade ktorých sa nevyžaduje rastlinolekárske osvedčenie na uvádzanie rastlín, ovocia, zeleniny, kvetov alebo semien na územie Únie.
                  
               
                     (2)
                  
                  
                     V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“), a najmä s článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu sa po ukončení prechodného obdobia stanoveného v dohode o vystúpení uplatňuje na Spojené kráľovstvo a v ňom, pokiaľ ide o Severné Írsko, nariadenie (EÚ) 2016/2031, ako aj akty Komisie, ktoré sú na ňom založené, ako je vykonávacie nariadenie (EÚ) 2020/178.
                  
               
                     (3)
                  
                  
                     Preto by a informácie na plagáte stanovenom v prílohe k vykonávaciemu nariadeniu (EÚ) 2020/178 mali zmeniť, aby zahŕňali Spojené kráľovstvo (Severné Írsko) ako krajinu pôvodu, v prípade ktorej sa na uvádzanie rastlín, ovocia, zeleniny, kvetov alebo semien na územie Únie nevyžaduje rastlinolekárske osvedčenie. Príloha k vykonávaciemu nariadeniu (EÚ) 2020/178 by sa preto mala zodpovedajúcim spôsobom zmeniť.
                  
               
                     (4)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Zmena vykonávacieho nariadenia (EÚ) 2020/178
            Príloha k vykonávaciemu nariadeniu (EÚ) 2020/178 sa nahrádza textom v prílohe k tomuto nariadeniu.
         
         
            Článok 2
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. apríla 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 317, 23.11.2016, s. 4.
         
            (2)  Vykonávacie nariadenie Komisie (EÚ) 2020/178 z 31. januára 2020 o informáciách pre cestujúcich prichádzajúcich z tretích krajín a klientov poštových služieb, ako aj pre určitých profesionálnych prevádzkovateľov, ktoré sa týkajú zákazov uvádzania rastlín, rastlinných produktov a iných predmetov na územie Únie v súlade s nariadením Európskeho parlamentu a Rady (EÚ) 2016/2031 (Ú. v. EÚ L 37, 10.2.2020, s. 1).
      
      
         
            PRÍLOHA
            
               
                  
                     „PRÍLOHA
                     Plagát v zmysle článku 1
                     
                        
                  
               “